Les Destinées sentimentales

Les Destinées sentimentales on vuonna 2000 ensi-iltansa saanut Olivier Assayasin ohjaama ranskalais-sveitsiläinen romanttinen draamaelokuva, jonka pääosia näyttelevät Emmanuelle Béart, Charles Berling ja Isabelle Huppert. Elokuva perustuu Jacques Chardonnen samannimiseen romaaniin Les Destinées sentimentales (1934), jonka pohjalta Olivier Assayas ja Jacques Fieschi laativat elokuvan käsikirjoituksen. Elokuvan tuottajana oli Bruno Pésery.

Les Destinées sentimentales sai ensi-iltansa vuoden 2000 Cannesin elokuvajuhlilla, missä Olivier Assayas oli ehdokkaana pääkilpailussa parhaan elokuvan Kultaisen palmun saajaksi. Elokuva sai lisäksi muun muassa neljä César-ehdokkuutta.

 Juoni 
Les Destinées sentimentalesin tapahtumat sijoittuvat 1900-luvun kolmelle ensimmäiselle vuosikymmenelle. Pikkukylän protestanttipappi Jean Barnery (Charles Berling) kuohuttaa seurakuntaansa, kun hän jättää Nathalie-vaimonsa (Isabelle Huppert) ja muuttaa kauniin Paulinen (Emmanuelle Béart) kanssa Ranskasta Sveitsiin. Myöhemmin Jean palaa kylään johtamaan perimäänsä posliinitehdasta.

 Näyttelijät 

 Tuotanto 
Les Destinées sentimentalesia aloitettiin kehitellä vuonna 1994. Elokuva kuvattiin Ranskassa ja Belgiassa. Ranskassa elokuvan kuvauspaikkoina olivat Richelieun ja Champigny-sur-Veuden kunnat Indre-et-Loiren departementissa sekä Jarnacin kunta Charenten departementissa. Belgiassa elokuvaa kuvattiin Hainaut’n provinssissa, La Louvièren kaupungin Houdeng-Aimeriesissa. Elokuvan budjettina oli 14 980 000 euroa ja tuotantoyhtiöinä olivat sekä ranskalaiset Arcade, Arena Films, Canal+, CNC, Cofimage 11, Procirep ja TF1 Films Production että sveitsiläiset CAB Productions, OFC ja TSR.

 Julkaisu ja vastaanotto 
Les Destinées sentimentales sai ensi-iltansa Cannesin elokuvajuhlilla Ranskassa 16. toukokuuta 2000. Elokuvan Ranskan teatteriensi-ilta oli 12. heinäkuuta 2000 ja Sveitsin 1. elokuuta 2000. Pathé oli elokuvan teatterilevittäjänä niin Ranskassa kuin Sveitsissäkin. Elokuvakerho Arkadin esitti elokuvan Suomessa vuoden 2003 syksyn ohjelmistossaan 13. lokakuuta. Elokuva esitettiin myös muun muassa vuoden 2000 Toronton elokuvajuhlilla Kanadassa. Elokuva keräsi Ranskassa teatterikierroksensa aikana 532 161 katsojaa.

Les Destinées sentimentales on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 61% kriitikoista on antanut elokuvalle positiivisen arvosanan 6/10 keskiarvolla. Keräys perustuu 49 arviointiin. 667 käyttäjästä 40% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 18 arvostelun perusteella elokuva on saanut 73 pistettä sadasta mahdollisesta. Internet Movie Databasen 1 003 käyttäjää on antanut elokuvalle keskiarvon 6,8/10.

Les Destinées sentimentales julkaistiin Yhdysvalloissa DVD:lle 22. lokakuuta 2002.

 Palkinnot ja ehdokkuudet 
Palkinnot ja ehdokkuudet Palkinto Kategoria Ehdokas TulosCésar  Paras miespääosa  Charles Berling   Paras naispääosa  Emmanuelle Béart   Paras kuvaus  Éric Gautier   Paras lavastus  Katia Wyszkop   San Diego Film Critics Societyn Body of Work -erikoispalkinto  Näyttelijäntyö  Isabelle Huppert   Sveitsin elokuvapalkinto  Paras naisnäyttelijä  Dominique Reymond   Cannesin elokuvajuhlien Kultainen palmu  Paras elokuva  Olivier Assayas   Cannesin elokuvajuhlien Grand Prix  Paras elokuva (2. sija)  Olivier Assayas   Cannesin elokuvajuhlien tuomariston palkinto  Paras elokuva  Olivier Assayas   Cannesin elokuvajuhlien parhaan ohjaajan palkinto  Paras ohjaaja  Olivier Assayas  Cannesin elokuvajuhlien erikoismaininta kaikille näyttelijöille   Cinemanian elokuvajuhlien Mel Hoppenheim -yleisöpalkinto  Suosituin elokuva  Olivier Assayas   Masqatin elokuvajuhlien Pronssinen tikari  Paras elokuva  Olivier Assayas   Masqatin elokuvajuhlien parhaan ohjaajan palkinto  Paras ohjaaja  Olivier Assayas  

 Lähteet 

 Aiheesta muualla 



 Les Destinées sentimentales AlloCinéssä 
 Les Destinées sentimentales UniFrancessa 
 Les Destinées sentimentales JP’s Box-Officessa 

Luokka:Vuoden 2000 ranskalaiset elokuvat
Luokka:Sveitsiläiset elokuvat
Luokka:Ranskalaiset romanttiset draamaelokuvat
Luokka:Ranskalaiset romaaneihin perustuvat elokuvat